**বঙ্গবন্ধু শেখ মুজিবুর রহমান নভোথিয়েটার** বা **ভাসানী নভো থিয়েটার** বাংলাদেশের রাজধানী ঢাকা শহরের বিজয় সরনিতে অবস্থিত একটি স্থাপনা।  এখানে নভোমন্ডল সম্পর্কে বিস্তারিত জানার জন্য এবং নভো মন্ডলের ধারণা পাওয়ার জন্য কৃত্রিম নভোমন্ডল তৈরি করা আছে। ৫.৪ একর জায়গায় স্থাপিত নভোথিয়েটারটি বিজ্ঞান ও প্রযুক্তি মন্ত্রণালয়ের পরিচালনায় চলছে।

ইতিহাস
------

১৯৯৫ সালে গৃহীত সরকারি পরিকল্পনা অনুযায়ী বাংলাদেশ সরকার এটি স্থাপনের ব্যবস্থা নেন। এর নকশা করেন তৎকালীন গণপূর্ত অধিদপ্তরের উপপ্রধান আলী ইমাম। নকশাটি ১৯৯৭ সালের ১৭ মার্চ অনুষ্ঠিত একনেকের বৈঠকে অনুমোদিত হয় এবং ২০০০ সালের ১৭ জুলাই এর নির্মাণকাজ আরম্ভ হয়। শুরুতে ঢাকার আগারগাঁওয়ে জাতীয় বিজ্ঞান ও প্রযুক্তি জাদুঘরের পাশে এটি স্থাপিত হবার কথা ছিল। এর যন্ত্রপাতি স্থাপনসহ ভেতরের সব গুরুত্বপূর্ণ কারিগরী কাজ জাপানের অপটিকস্ ম্যানুফ্যাকচারিং কোম্পানি করেছে। স্থাপনা নির্মাণ করেছে বাংলাদেশী মাসুদ এন্ড কোম্পানি। বাংলাদেশ প্রকৌশল বিশ্ববিদ্যালয়ের অধ্যপক আলমগীর হাবিবের নেতৃত্বে একটি উপদেষ্টা কমিটি নির্মাণকাজ তদারকীতে অংশ নেয়। ২০০০ সালের ১৭ জুলাই থেকে ২০০১ সালের ৭ নভেম্বর পর্যন্ত কাজ করার পর তা বন্ধ হয় এবং পরে ২০০২ সালের মাঝামাঝি পুনরায় চালু হয়ে ২০০৩ সালের মে মাসে এর নির্মাণকাজ শেষ হয় এবং ২৫ সেপ্টেম্বর তারিখে গণপ্রজাতন্ত্রী বাংলাদেশ সরকারের প্রধানমন্ত্রী বেগম খালেদা জিয়া তা উদ্বোধন করেন। এটির নির্মাণব্যয় ১২০ কোটি টাকা।

স্থাপত্যশৈলী ও নকশা
-------------------

স্থপতি আলী ইমাম এই নভো থিয়েটারটির নকশা প্রণয়ন করেন। প্রাচীণ ধ্রুপদী ও আধুনিক নির্মাণরীতির মিশ্রণ অনুসৃত হয়েছে এ নভোথিয়েটারে। সপ্তর্ষীমণ্ডলের সাতটি তারাসহ সাত সংখ্যার বিশেষ গুরুত্ব আছে জ্যোতির্বিজ্ঞানে। এরই প্রতীকী রূপায়ন হিসেবে মূল ভবনের সামনের অংশে দুইপাশে সাতটি করে মোট ১৪টি ফ্রি হাইট রোমান কলাম আছে যার উচ্চতা ৪০ ফুট। ৩২ মিটার ব্যসার্ধ বিশিষ্ট মূল ডোমটির উচ্চতা ৫ তলার সমান। এতে আছে একটি স্পেস থিয়েটার গেম (২৭৫ আসন), একটি রাইড সিমুলেটর (৩০ আসন), চলচ্চিত্র ও স্লাইড প্রদর্শন সুবিধাসহ সম্মেলন কক্ষ প্রভৃতী। নভোথিয়েটারের তিনটি তলা মাটির নিচে এবং দুইটি তলা মাটির উপরে। প্রতিবন্ধীদের জন্য পূর্বদিকে রয়েছে আলাদা সিঁড়ি আর মাটির নিচের দুটি তলায় রয়েছে বিশ্বের সেরা বিজ্ঞানীদের পরিচিতি এবং আলোকচিত্র। 

বঙ্গবন্ধু শেখ মুজিবুর রহমান নভোথিয়েটার

তথ্যসূত্র
---------

* ঢাকায় নভোথিয়েটার - আশিক উর রহমান শুভ। দৈনিক জনকণ্ঠ। ৮ অক্টোবর, ২০০৪।
* ঢাকা নভোথিয়েটার স্বপ্নময় বাস্তবের জগৎ - হামিদুল ইসলাম। কিশোর কণ্ঠ। সেপ্টেম্বর - ২০০৪। পৃষ্ঠা - ১৪।

1. ↑  Correspondent, Staff (২০১৫-১০-১৮)। "Annisul Huq pledges 'Clean Dhaka, Green Dhaka' within four years"। *The Daily Star* (ইংরেজি ভাষায়)। সংগ্রহের তারিখ ২০২৩-০৩-২৫।
2. ↑  Desk, Star Business (২০১৭-০৯-২৫)। "Science festival begins in Dhaka today"। *The Daily Star* (ইংরেজি ভাষায়)। সংগ্রহের তারিখ ২০২৩-০৩-২৫।
3. ↑  Business, Dhaka। "বাংলাদেশের উল্লেখযোগ্য ৫ স্থাপনা"। *dhakabusines.com* (ইংরেজি ভাষায়)। সংগ্রহের তারিখ ২০২৩-০৩-২৫।

বহিঃসংযোগ
---------


উইকিমিডিয়া কমন্সে **বঙ্গবন্ধু শেখ মুজিবুর রহমান নভোথিয়েটার** সংক্রান্ত মিডিয়া রয়েছে।

| * দে
* স
বাংলাদেশ সরকারের সীলমোহর বিজ্ঞান ও প্রযুক্তি মন্ত্রণালয়ের অধীন সংস্থাসমূহ |
| --- |
| নির্বাহী | 
* ইয়াফেস ওসমান (মন্ত্রী)
* আনোয়ার হোসেন (সচিব)

 |
| সংস্থাসমূহ | 
* বাংলাদেশ পরমাণু শক্তি কমিশন
* বাংলাদেশ বিজ্ঞান ও শিল্প গবেষণা পরিষদ
* জাতীয় বিজ্ঞান ও প্রযুক্তি জাদুঘর
* বাংলাদেশ জাতীয় বিজ্ঞান ও কারিগরি তথ্য সংগ্রহ ও বিতরণ কেন্দ্র (ব্যান্সডক)
* বঙ্গবন্ধু শেখ মুজিবুর রহমান নভোথিয়েটার
* বাংলাদেশ পরমাণু শক্তি নিয়ন্ত্রণ কর্তৃপক্ষ
* ন্যাশনাল ইনস্টিটিউট অব বায়োটেকনোলজি
* বাংলাদেশ ওশানোগ্রাফিক রিসার্চ ইনস্টিটিউট
* নিউক্লিয়ার পাওয়ার প্লান্ট কোম্পানি বাংলাদেশ লিমিটেড
* বঙ্গবন্ধু বিজ্ঞান ও প্রযুক্তি ফেলোশিপ ট্রাস্ট

 |